Ынтымак (Кадамжай району, Исхак-Полотхан айыл аймагы)

Ынтымак — Кыргызстандын Баткен облусунун Кадамжай районундагы айыл. Исхак-Полотхан айыл аймагына курамына кирет. Тарыхы Айылдын аталышы 1965-жылга чейин "Көтал" — деп аталган, андан кийин Ынтымак болуп өзгөртүлгөн. Бул аймакта катар-катар көк тал дарактары өсүп тургандыктан, айылдын түпкү аталышы Көк-Тал болгон. Кийинчерээк бул жерге түрк улутундагы элдер отурукташып, кыштоо катары пайдаланып келишкен. Алар "Көк-Тал" деген аталышты айтууда кыйынчылыкка туш болуп, алардын сүйлөө ыргагы боюнча "Көтал" деген аталышта айтылып калган. Ал эми совет доорундагы айрым расмий документтерде да айылдын аталышы "Көтал" деп берилген. Географиясы Айыл облустун чыгыш тарабында, Өзбекстандын Ак-Билал аймагына чектеш, мамлекеттик чек арага жакын, райондун административдик борбору Кадамжай шаарынан түндүк-батышты карай болжол менен 14 чакырым алыстыкта бөксө тоолордун этегинде ​​жайгашкан. Абсолюттук бийиктиги деңиз деңгээлинен 721 метр. Адырлардын айрым бөлүктөрү кызгылт түстө, кылымдар бою сакталган үлүлдөрдүн кабыктары, ошондой эле бүркүттүн тумшугун элестеткен өзгөчө таштар көп кездешет. Инфратүзүмү № 43 "Ынтымак" жалпы билим берүү мектеби Калкы Кыргыз Республикасынын Улуттук статистика комитетинин эсеби боюнча, 2023-жылдын башына карата айылдын калкынын саны 1320 адамды түзгөн. Булактар